  Майя Бывальцева 28-тӥ коньывуонлы Удмуртиын коронавирусэн черлан 118 выль учыръёсты шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пӧлын Ижкарысь 50 адями, Глазкарысь – 14, Сарапулысь – 13, Воткаысь – 11, Сарапул, Дэри, Балезино ёросъёсысь – быдэн ньыль, Можгаысь, Камбарка, Вотка, Каракулино, Красногорск, Кизнер ёросъёсысь – быдэн кык, Грак, Кез, Можга, Вавож, Якшур-Бӧдья, Шаркан ёросъёсысь – быдэн одӥг мурт. Эшшо 157 адями йӧназ. Кык мурт улонысь кошкиз – 41 но 79 аресъем кышномуртъёс Туннэ нуналлы улосвылын выль коронавиурс инфекциен черлан 8 сюрс 622 учыр лабораториосын зэматэмын. 6 сюрс 565 адями йӧназ, 158 мурт кулӥз. Та дыре 144-лэн висисьёслэн тазалыксы секыт лыдъяське. Удмуртиын выль коронавируслы 495 сюрс 844 эскеронъёс ортчытӥзы ни, берло нуналскын – 6 сюрс 75. Тодэ вайытом, 28-тӥ коньывуонысен быдэс Россиын улӥсьёс трос калыко интыосын одно ик эм маскаос нуллыны кулэ. Роспотребнадзорлэсь куронъёссэ тӥям понна 15 сюрсысен 40 сюрс манетозь штраф чакламын.  Тегъёс: Тазалык Ижкар висён Удмуртия коронавирус  